Volám sa McKeena Pope. Mám 14 rokov.
Keď som mala 13, presvedčila som
jedného z najväčších výrobcov hračiek
na svete, Hasbro,
aby zmenili spôsob, akým predávajú
jeden z ich najpredávanejších produktov.
Dovoľte mi vám o tom povedať.
Mám brata, volá sa Gavin.
Keď sa toto všetko premlelo, mal štyri roky.
Veľmi rád varil.
Stále vyťahoval suroviny z chladničky
a miešal ich do všelijakých
nejedlých odvarov,
alebo varil neviditeľné cestoviny so syrom.
Veľmi chcel byť šéfkuchárom.
A tak čo je lepšie pre také dieťa
než Rúra Easy-Bake?
Ako deti sme ich všetci mali.
On jednu veľmi chcel.
Ale potom si niečo uvedomil.
V reklamách a na krabiciach od Rúry Easy-Bake
ich Hasbro určoval výhradne dievčatám.
A robili to tak,
že na krabiciach a v reklamách uvádzali iba dievčatá,
rúry mali všade kvetinové potlače,
a boli v jasných ružových a fialových farbách,
ktoré sú veľmi špecifické ženskému pohlaviu.
Toto všetko naznačovalo,
že iba dievčatá majú variť, chlapci nie.
Veľmi to odradilo môjho brata.
Myslel si, že nemôže chcieť byť šéfkuchárom,
pretože to je pre dievčatá.
Dievčatá varia, chlapci nie,
alebo taký bol Hasbrov odkaz.
Toto ma priviedlo k myšlienke.
Keby sa to len dalo zmeniť,
keby ma v Hasbro vypočuli, aby
som im mohla povedať,
čo robia nesprávne
a požiadať ich, aby to zmenili.
Spomenula som si na webstránku,
o ktorej som sa dozvedela niekoľko mesiacov predtým.
Volá sa change.org.
Change.org je online platforma pre zdieľanie petícií
kde môžete vytvoriť petíciu a zdieľať ju
v rámci sociálnych sietí,
na Facebooku, Twitteri,
na YouTube, Reddit, Tumblr,
kdekoľvek len chcete.
Tak som vytvorila petíciu
a pridala YouTube video,
v ktorom som žiadala Hasbro,
aby zmenili spôsob, akým tú rúru predávali,
aby mali v reklamách a na krabiciach chlapcov,
a aby vyrábali rúry vo farbách,
ktoré by boli menej špecifické z hľadiska pohlavia.
Petícia sa začala šíriť
neuveriteľne rýchlo, neviete si to predstaviť.
Národné televízie so mnou robili rozhovory
aj noviny, a bolo to úžasné.
V priebehu troch týždňov, možno o tri a pol,
som získala 46,000 podpisov.
(Potlesk)
Ďakujem.
Bolo to neskutočné.
Nakoniec ma aj Hasbro pozvali na ich ústredie,
aby mi mohli ukázať
ich novú Rúru Easy-Bake,
v čiernej, striebornej a modrej farbe.
Bol to jeden z najlepších okamihov môjho života.
Bolo to ako "Willy Wonka a Továreň na Čokoládu"
Bolo to úžasné.
Vtedy som si ešte neuvedomila,
že som sa stala aktivistkou.
Mohla som niečo zmeniť.
Aj keď som len dieťa,
môj hlas má váhu, a aj na vašom hlase záleží.
Nebude to ľahké,
a nebolo to ľahké pre mňa.
Čakalo ma veľa prekážok.
Ľuďia na internete a niekedy aj v skutočnom živote
boli ku mne a mojej rodine nezdvorilí.
Hovorili, že to celé je strata času.
Naozaj ma to odrádzalo.
Mám tu zopár príkladov, lebo čo je lepšia pomsta
ako verejne ukázať ich idiotstvo?
Pozrime sa.
Od užívateľa Liquidsore29 --
máme tu zaujímavé užívateľské mená --
"Nechutné liberálne mamičky robia zo synov gayov."
Liquidsore29, skutočne? Skutočne? OK.
Alebo Whiteboy77AGS:
"Ľudia sa stále potrebujú na niečo sťažovať."
Od Jeffreyho Gutierreza:
"OMG, mlč. Chceš len peniaze a pozornosť."
Takéto komentáre
zmenšovali moju vôľu meniť budúcnosť.
Lebo som si myslela, že ľuďom je to jedno,
že si myslia, že je to strata času,
a že budú ku mne a mojej rodine nezdvorilí.
Ublížilo mi to a pomyslela som si:
Aký ma zmysel ovplyvňovať budúcnosť?
Ale potom mi niečo napadlo.
Nenávistníci budú nenávidieť.
Povedzte to so mnou. Raz, dva, tri:
Nenávistníci budú nenávidieť.
Tak ich nechajte,
a zmeňte to, čo chcete,
lebo viem, že to dokážete.
V tomto dave
vidím 400 ľudí,
ktorí sem prišli, lebo chceli vedieť, ako niečo zmeniť.
Viem, že to dokážete, a aj všetci tí, čo toto sledujú doma.
Máte toľko toho, čo môžete urobiť a v čo veríte
a môžete to rozniesť cez všetky sociálne siete,
cez Facebook, Twitter, YouTube, Reddit, Tumblr,
cez čokoľvek len chcete.
A potom môžete niečo zmeniť.
To v čo veríte môžete
zmeniť.
A tú iskru, o ktorej ste dnes celý deň počúvali,
tú môžete v sebe nájsť
a rozdúchať z nej oheň.
Ďakujem.
(Potlesk)